Mii de păsări moarte pe străzile din Roma din cauza artificiilor din noaptea de Revelion: "Au murit de frică".
Focurile de artificii sunt interzise din 31 decembrie și până pe 6 ianuarie. Amenda pentru deținerea de petarde: 500 euro. Păsările au murit după ce s-au prăbușit pe firele de înaltă tensiune.
Dacă în România, animalele nu știau unde să se ascundă de teama artificiilor, în Italia petardele au fost și mai dăunătoare.Mii de păsări au murit din cauza artificiilor în centrul istoric al Romei, potrivit RomaToday. Cele care au scăpat cu viață zăceau pe caldarâm, dezorientate și incapabile să mai zboare. "Au murit de frică", scrie presa italiană.Presa italiană a redat imagini cu păsările care zboară disperate, în timpul spectacolului pirotehnic. La Roma, focurile de artificii au fost organizate în noaptea dintre ani, în ciuda unei ordonanțe care le-a interzis.Sursă foto: repubblica.it.